Source: https://civilhangradio.hu/2017/12/08/2018-januartol-uj-polgari-perrendtartas-lep-eletbe/
Timestamp: 2018-01-19 01:21:00+00:00

Document:
2018 januártól új polgári perrendtartás lép életbe | Civil Hang
Közzétette: Szibilla | dec 8, 2017 | Csongrád megye, Gazdaság, Hírek, Jog, Köz, Szeged
2018 január elsejétől kerül bevezetésre az új polgári perrendtartás és a új közigazsatási perrendtartás.
A bíróság sajtótájékoztatóján elhangzottak szerint a polgári perrendtartás megújítását az a jogalkotói szándék vezette hogy az ötven éve hatályban lévő polgári perrendtartás a mai életviszonyokra már nem volt megfelelő. Míg a korábbi perrendtartás a szóbeliség és a tárgyalás elvére épült, az új változat egy sokkal professzionálisabb, az új PTK-hoz igazodó pervitelt tesz lehetővé.
Az új perrendtartás keretében a törvényszék előtti tárgyalásokon folyó elájárások keretei belül a jogi képviselet kötelező lesz, és az ügyfeleknek nagyobb felelősséggel kell majd eljárniuk saját ügyükben, és a szükséges dokumentumaikat jól elő kell majd készíteniük.
A tárgyalási szakasz két részre oszlik majd. A perfelvételei szakaszban a jogvita kereteit tisztázza a bíró a hiánytalan keresetlevél alapján, míg az az érdemi, tárgyalási szakaszban már csak a bizonyítási eljárás zajlik. A sajtótájékoztató elhangzottak szerint azt várják ettől, hogy a polgári perek jóval rövidebb idő alatt, ésszerű időn belül befejeződnek.
Emellett a közigazgatási perrendtartás keretben kiszélesítette a jogalkotó a közigazgatási jogviták körét. Ez szervezeti szempontból is érinti a szegedi törvényszéket hiszen a szegedi közigazgatás és munkaügyi bíróság regionális illetőségűvé válik. 2018 január elsejétől kezdődően a gyulai és a kecskeméti törvényszék területéről is Szegedre érkeznek majd ezek a jogviták. Ez egyúttal szükségessé teszi a bíróság létszámának növelését is.
A további információkat a hírrel kapcsolatban az alábbi hangfájlban találhatóak:
Plusz információk a jogaszvilag.hu oldaláról:
A felek és a bíróság viszonyának alapvető kontúrjai változatlanok maradnak: a bíróság továbbra is csak a felek kérelmére jár el, a felek kérelmeihez és nyilatkozataihoz kötve lesz, a perben releváns tények állítása és az azokat alátámasztó bizonyítékok rendelkezésre bocsátása pedig továbbra is alapvetően a feleket terheli. Az új polgári perrendtartás (Pp.) a régihez hasonlóan előírja, hogy a feleknek elő kell segíteniük az eljárás gördülékeny lefolytatását, és perbeli jogaikat jóhiszeműen kell gyakorolniuk. A változás a fenti alapelvek hangsúlyainak eltolódásában és két új alapelvnek, a perkoncentrációnak és a bíróság közrehatási tevékenységének bevezetésében jelentkezik.
A két új alapelv sem előzmény nélküli. A perkoncentráció a törvény értelmében azt jelenti, „a bíróságnak és a feleknek törekedniük kell arra, hogy az ítélet meghozatalához szükséges valamennyi tény és bizonyíték olyan időpontban álljon rendelkezésre, hogy a jogvita lehetőleg egy tárgyaláson elbírálható legyen”. Ez lényegében a régi Pp. két rendelkezésének összevonását jelenti. A régi perrendtartás is elvárta a bíróságtól, hogy lehetőleg az első tárgyaláson bírálja el a jogvitát, a feleknek pedig előírta, hogy nyilatkozataikat és bizonyítékaikat „a gondos és az eljárást elősegítő pervitelnek megfelelő időben” – tehát ideális esetben még az első tárgyalás előtt – adják, illetve terjesszék elő. A változást tehát elsősorban a rendelkezés alapelvi szintre emelése jelenti, mely az új részletszabályokkal együtt biztosíthatja azt, hogy a jogalkotó régi álma, a hatékony és összefogott polgári per megvalósulhasson.
ElőzőDéli Szó Szeged – december 8.
KövetkezőNapiRock – December 8.
Létezik-e téli depresszió?
Mérgezik a macskákat Kecskéstelepen?

References: bíróság 
 bíróság 
 bíróság 
 bíróság 
 bíróság 
 bíróság